पाएं अपने शहर की ताज़ा ख़बरें और फ्री ई-पेपरडाउनलोड करें
UP बोर्ड के स्टूडेंट्स के लिए जरूरी खबर है। कोरोना के बढ़ते मामलों को देखते हुए UP बोर्ड की परीक्षाएं एक बार फिर से टल सकती हैं। मतलब मई में परीक्षाएं नहीं होंगी। सूत्रों के मुताबिक शिक्षा मंत्री दिनेश शर्मा से लेकर बोर्ड के कई अफसर तक कोरोना संक्रमित हैं। जब तक ये अफसर ठीक नहीं होते, तब तक परीक्षा की तारीखों पर कोई फैसला नहीं होगा। कोरोना से संक्रमित माध्यमिक शिक्षा विभाग के निदेशक विनय कुमार पांडेय ने इस बात की पुष्टि की। उन्होंने कहा, 'अभी प्रदेश में लॉकडाउन चल रहा है। हालात भी अभी सामान्य नहीं हैं, ऐसी स्थिति में मई में परीक्षा कराना संभव नहीं है।
10वीं की परीक्षा रद्द हो सकती है
यूपी बोर्ड भी CBSE की तर्ज पर 10वीं की परीक्षा रद्द कर सकता है। इसके बाद आंतरिक मूल्यांकन के आधार पर छात्रों का रिजल्ट तैयार कर दिया जाएगा। अफसर इस पर गंभीरता से विचार कर रहे हैं। जल्द ही इसका ऐलान भी हो सकता है। वहीं, 12वीं के स्टूडेंट्स की परीक्षा जून या फिर जुलाई में कराने की तैयारी है।
दो बार टल चुकी है परीक्षा
बोर्ड इसके पहले भी दो बार परीक्षाओं को टाल चुका है। पहले ये परीक्षाएं 23 अप्रैल होनी थीं, लेकिन इस दौरान इलाहाबाद हाईकोर्ट ने पंचायत चुनाव कराने का आदेश दे दिया। इसके बाद परीक्षा की तारीख 8 मई से तय की गई, लेकिन कोरोना के बढ़ते मामलों को देखते हुए फिर से इसे टाल दिया गया। बोर्ड ने कहा था कि 15 मई के बाद इस पर विचार किया जाएगा, लेकिन इस बीच उत्तर प्रदेश के डिप्टी सीएम और शिक्षा मंत्री डॉ. दिनेश शर्मा खुद संक्रमित हो गए। उनके पीए की मौत भी हो चुकी है। शिक्षा विभाग के कई अफसर भी संक्रमित हैं। हाल ही में अयोध्या के DIOS बी चौहान की भी कोरोना से मौत हो गई थी।
शिक्षा विभाग के ये मंत्री-अधिकारी संक्रमित...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn